Diari Oficial de la Generalitat Valenciana


Sumari del DOGV 8220, del 25-01-2018 (2018/547)

Informació del secretari autonòmic de Justícia, Administració Pública, Reformes Democràtiques i Llibertats Públiques relativa a la primera inscripció, en el Registre de Fundacions de la Comunitat Valenciana, de l'entitat Fundació de la Comunitat Valenciana per a la Pilota Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8220

Data del DOGV
:   25-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/547


Data del document
:   15-01-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Anunci

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

Informació del secretari autonòmic de Justícia, Administració Pública, Reformes Democràtiques i Llibertats Públiques relativa a la primera inscripció, en el Registre de Fundacions de la Comunitat Valenciana, de l'entitat Fundació de la Comunitat Valenciana per a la Pilota Valenciana. [2018/547]  
La Secretaria Autonòmica de Justícia, Administració Pública, Reformes Democràtiques i Llibertats Públiques ha dictat la resolució següent:  
  
- Resolució de data 15 de novembre de 2017, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació de la Comunitat Valenciana per a la Pilota Valenciana, amb el número 608V i classificar-la amb caràcter esportiu (35), sota la tutela del Protectorat que exerceix la Generalitat. El seu domicili radicarà al carrer Marqués de Sant Joan, núm. 32, baix, 46464 de València.  
Fins i activitats: la Fundació té por objecte expandir la pràctica de l'esport de la pilota valenciana i augmentar l'afició per aquesta i el seu coneixement en la societat valenciana, contribuir a l'ordenació i regularització de l'esport professional de la pilota valenciana, per tal de garantir el seu present i el seu futur, promocionar l'esport de la pilota valenciana a la Comunitat i també en l'àmbit nacional i internacional, per a dignificar la seua imatge i incrementar el seu pes específic com a senyal d'identitat i part del patrimoni cultural del poble valencià.  
Per tal d'acomplir el seu objectiu i finalitats fundacionals bàsics, la Fundació podrà:  
a) Organitzar competicions, trobades i esdeveniments esportius no oficials, nacionals i internacionals, de caràcter professional o aficionat. En cas d'implicar la participació de dues o més entitats esportives federades, s'haurà de comunicar prèviament a la Federació. Si es tracta de competicions i esdeveniments esportius oficials, serà necessària sempre l'autorització de la Federació.  
b) Promoure la qualificació i autoregulació de l'àmbit professional de la pilota valenciana, com a esport autòcton i patrimoni cultural dels valencians, mitjançant l'ordenació consensuada de les competicions, drets mínims dels pelotaris i condicions dels trinquets, i propiciar així el diàleg en un fòrum comú entre tots els sectors interessats..  
  
c) Afavorir l'optimització i complementarietat dels recursos públics i privats amb especial atenció a la coordinació de les actuacions de les diferents administracions, i entitats vinculades a l'esport de la pilota en l'àmbit professional.  
d) Promoure les condicions que garantisquen un exercici digne de l'esport de la pilota en l'àmbit professional.  
e) Protegir i difondre l'esport de la pilota, dins i fora de la Comunitat Valenciana, com a manera de promocionar i mantindré les tradicions esportives valencianes, el seu valor educatiu i la seua consideració com a fenomen social.  
f) Fomentar el patrocini esportiu, impulsant el desenvolupament de mesures i beneficis que afavorisquen la participació dels sector privat en el desenvolupament professional de l'esport de la pilota.  
g) L'organització de cursos de cursos i seminaris per a la formació de monitors i entrenadors de pilota valenciana, en les diferents modalitats, sempre amb l'autorització prèvia o homologació per part de la Federació.  
h) La concessió de beques i ajudes econòmiques per a l'estudi, investigació i publicació de treballs relacionats amb l'esport de la Pilota Valenciana i també per a la realització d'activitats conduents o complementàries a les finalitats pròpies de la Fundació.  
i) Fomentar el joc net, com a pràctica esportiva en què no concórreguen i s'eradiquen actituds que inciten, promoguen o constituïsquen violència verbal o física, intolerància, racisme, xenofòbia o qualsevol forma de discriminació.  
j) Impulsar les mesures i mitjans de prevenció de l'ús de substàncies prohibides o mètodes il·legals destinats a augmentar artificialment el rendiment i els resultats esportius.  
k) La difusió de l'esport de la pilota valenciana a traves dels diferents mitjans de comunicació social.  
l) Fomentar la participació de les dones en tots els àmbits i totes les modalitats de l'esport de la pilota valenciana.  
m) Organitzar congressos, cursos, seminaris, taules redones, i conferències a fi de divulgar la pilota valenciana, fomentar-ne el coneixement i seguiment pels ciutadans i la seua posada en valor com a senyal d'identitat del poble valencià.  
n) Col·laborar amb institucions públiques o privades en l'organització d'activitats de naturalesa anàloga.  
o) Promoure i divulgar els aspectes culturals de la pilota valenciana i la seua dimensió transcendent en l'àmbit lingüístic, social territorial i identitari del poble valencià.  
Les finalitats fundacionals poden ser desenvolupades per la Fundació de la manera que considere oportú, inclosa la participació o col·laboració amb altres entitats i organitzacions, sense altres limitacions que les que es deriven de la carta fundacional, dels presents estatuts i, en tot cas, de les lleis.  
Beneficiaris: la Fundació dins de les seues finalitats d'interés general, haurà d'actuar amb criteris d'objectivitat i d'imparcialitat en la selecció de les persones beneficiàries sense que puga produir-se cap discriminació. En aquest sentit podran ser beneficiàries qualssevol persones físiques i jurídiques, públiques i privades que tinguen relació directa o indirecta amb la pilota valenciana.  
En cap cas seran beneficiàries persones individualment determinades, ni podran destinar-se les prestacions fundacionals a les persones fundadores, cònjuges o parents fins al quart grau d'aquestes inclusivament  
  
Cosa que es fa pública en compliment del que disposa l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el seu coneixement general.  
  
València, 15 de gener de 2018.- El secretari autonòmic de Justícia, Administració Pública, Reformes Democràtiques i Llibertats Públiques, p. d. (R 07.08.2015, de la Conselleria de Justícia, Administració Pública, Reformes Democràtiques i Llibertats Públiques; DOGV 7591, 12.08.2015): Ferran Puchades Vila.